THANI รูดติดฟลอร์! โบรกฯชี้ยอดปล่อยสินเชื่อใหม่หด-เสี่ยง NPL พุ่ง รับพิษโควิด-19
THANI รูดติดฟลอร์! โบรกฯชี้ยอดปล่อยสินเชื่อใหม่หด-เสี่ยง NPL พุ่ง รับพิษโควิด-19
THANI รูดติดฟลอร์! โบรกฯชี้ยอดปล่อยสินเชื่อใหม่หด-เสี่ยง NPL พุ่ง รับพิษโควิด-19
2 เม.ย. 2563

ผู้สื่อข่าวรายงานว่า บริษัท ราชธานีลิสซิ่ง จำกัด (มหาชน) หรือ THANI ปิดตลาดภาคเช้าวันนี้(2เม.ย.63) อยู่ที่ระดับ 2.92 ลบ 0.50 บาท หรือ 14.62% ด้วยมูลค่าซื้อขาย 386.58 ล้านบาท ราคาต่ำสุดของวัน Floor ที่ระดับ 2.92 บาท

บล.เคทีบี (ประเทศไทย) ระบุในบทวิเคราะห์ฯ แนะ”ถือ”หุ้น THANI ปรับราคาเป้าหมายลงเป็น 3.60 บาท จากเดิม 5.80 บาท โดยมีมุมมองเป็นลบจากการประกาศปิดโรงงาน ISUZU ชั่วคราวที่กระทบต่อความต้องการสินเชื่อใหม่ที่ลดลง รวมทั้งจากสภาพเศรษฐกิจที่หดตัว และปัญหาการแพร่ระบาดของเชื้อไวรัสโควิด-19 ที่ทำให้ loan growth หดลง, NPLs เพิ่มขึ้น และ loan yield ที่ลดลง
จึงปรับประมาณการกำไรสุทธิปี 2563-2564 ลง -6% และ -10% จากการปรับลดอัตราการขยายตัวของสินเชื่อ, ปรับเพิ่ม NPLs และปรับลด loan yield ราคาหุ้นปรับตัวลง และ underperform SET -15% ในช่วง 1 เดือนที่ผ่านมา จากความกังวลต่อเศรษฐกิจที่ชะลอตัวจากไวรัสโควิด-19
ปัจจุบันราคาหุ้นเทรดที่เพียง 2563 PBV = 1.5x (-0.8SD) และราคาหุ้นปัจจุบันยังต่ำกว่าต้นทุนของบมจ.ทุนธนชาต (TCAP) ที่ซื้อจากธนาคารธนชาต (TBANK) ที่ 5.571 บาท/หุ้น แต่ยังคงแนะนำเพียง “ถือ” จากสินเชื่อที่จะขยายตัวต่ำตามสภาพเศรษฐกิจที่หดตัว และผลการดำเนินงานในระยะยาว (2562-2564) จะหดตัวอยู่ที่ -3% CAGR